stanford-oval/wikipedia huggingface dataset:
פונקציה הפיכה
הגדרה פורמלית

תהי  f\colon A\to B פונקציה חד-חד-ערכית ועל. אז קיימת פונקציה  f^{-1}\colon B\to A  שנקראת ההופכית שלה, כך שמתקיים:
לכל פונקציה הפיכה קיימת פונקציה הופכית יחידה, מה שמצדיק את השימוש בביטוי "ההופכית" (ואת הסימון בו נקטנו עבורה). כמו כן, כל פונקציה הפוכה גם היא פונקציה חד-חד-ערכית ועל. הרכבת שתי פונקציות הפיכות מחזירה פונקציה הפיכה ולכן אוסף כל הפונקציות על קבוצה  A היא חבורה המכונה החבורה הסימטרית של  A. אם קיימת פונקציה הפיכה מהקבוצה  A אל הקבוצה  B נאמר של- A ול- B יש את אותה עוצמה. כיוון שקיום פונקציה הפיכה בין  A ל- B מחייב קיום של פונקציה הפיכה בכיוון ההפוך וכן בגלל שהרכבת פונקציות הפיכות היא הפיכה - זהו יחס שקילות.
יש לשים לב כי משתמשים בסימון  f^{-1}(A)  גם כדי לתאר את המקור של קבוצה על ידי הפונקציה  f, וסימון זה נהוג גם כאשר הפונקציה אינה הפיכה. כאשר הפונקציה היא הפיכה סימון זה מתלכד עם המשמעות שהוצגה כאן: המקור של קבוצה על ידי  f הוא בדיוק תמונת אותה קבוצה על ידי  f^{-1}. מסמנים גם  f^{-1}(b)=f^{-1}(\{b\}).
דוגמאות

עבור הפונקציה המתאימה לכל אדם את מספר תעודת הזהות שלו הפונקציה ההופכית היא הפונקציה המתאימה לכל מספר תעודת זהות את האדם שזה מספרו.
עבור הפונקציה הממשית  f(x)=x+1 הפונקציה ההופכית היא  f^{-1}(x)=x-1. הפונקציה הראשונה "מזיזה" את הנקודה שהיא מקבלת ימינה, והפונקציה השנייה "מזיזה" אותה שמאלה בשיעור זהה.
הפונקציה  f(x)=x^{2} אינה חד-חד-ערכית. למשל,  f(1)=f(-1)=1. למרות זאת רוצים להגדיר לה הופכית, ולכן מסתפקים בצמצום התחום של הפונקציה רק למספרים הלא שליליים. בתחום זה הפונקציה חד-חד-ערכית, וקיימת לה הופכית:  f^{-1}(x)={\sqrt {x}}.
הפונקציה ההפוכה לפונקציית הלוגריתם הטבעי  \ln(x) היא פונקציית האקספוננט:  e^{x}. מכיוון שפונקציית האקספוננט מחזירה ערכים חיוביים בלבד היא אינה פונקציה על כאשר מסתכלים על הטווח בתור הישר הממשי כולו, ולכן לא ניתן להגדיר את הלוגריתם הטבעי על הישר הממשי כולו, והוא מוגדר רק עבור ערכים הגדולים מאפס.
הפונקציות הטריגונומטריות ההפוכות  \sin(x),\cos(x),\tan(x) בהתאמה הן הפונקציות  \arcsin(x),\arccos(x),\arctan(x) (שמסומנות לעיתים גם  \sin ^{-1}(x),\cos ^{-1}(x),\tan ^{-1}(x)). גם הפונקציות הטריגונומטריות אינן חד-חד-ערכיות ולכן מצמצמים אותן לתחום שבו הן חד חד ערכיות על מנת להגדיר את ההופכיות.
כל איזומורפיזם בין קבוצה  A לקבוצה  B הוא הפיך והפונקציה ההופכית לו היא איזומורפיזם מ- B ל- A.
נגזרת של פונקציה הפיכה

את הנגזרת של הפונקציה ההפיכה אפשר לחשב גם בלי להפוך את הנגזרת ישירות, לפי המשפט הבא:
משפט: תהי  f פונקציה הפיכה ורציפה בסביבת  x_{0}, גזירה בה ומקיימת  f'(x_{0})\neq 0. אזי  f^{-1} גזירה בנקודה  y_{0}=f(x_{0}) ונגזרתה בה היא:
לדוגמה, עבור הפונקציה  f(x)={\sqrt {x}} נבחר נקודה  (b^{2},b). בפונקציה ההפוכה קיימת נקודה  (b,b^{2}). כלומר:  f^{-1}(b)=b^{2}
הנגזרת של  f(x) בנקודה  x=b^{2} היא  f'(b^{2})=({\sqrt {x}})'|_{x=b}=\left.{\frac {1}{2{\sqrt {x}}}}\right|_{x=b}={\frac {1}{2{\sqrt {b^{2}}}}}={\frac {1}{2b}}, ולכן
(f^{-1})'(b)={\frac {1}{f'(b^{2})}}=2b.
נוכל לנסח את המשפט גם לפי כתיב לייבניץ שעשוי להקל על זכירתו:
ראו גם

יחס הופכי
פונקציה חד-חד-ערכית ועל
קבוצת SEB

| --- | --- |


 נתונים כלליים
 בורסה:  בורסת פריז (SK) 
 מייסדים:  Frédéric Lescure 
 תקופת הפעילות:  1857–הווה (כ־167 שנים) 
 חברות בנות:  All-Clad  Tefal  Krampouz  Krups  Moulinex  Lagostina  בפסקה זו 5 רשומות נוספות שטרם תורגמו 
 מיקום המטה:  אקילי 
 ענפי תעשייה:  wholesale trade 
 הכנסות:  7,960,000,000 אירו (נכון ל־2022) 
 רווח:  316,000,000 אירו (נכון ל־2022) 
 מנכ"ל:  Thierry de La Tour d'Artaise 
 עובדים:  32,695 (נכון ל־31 בדצמבר 2021) 
  
 www.groupeseb.com
 
קבוצת SEB (בצרפתית: Groupe SEB; ראשי תיבות: Société d'Emboutissage de Bourgogne) הוא קונגלומרט צרפתי גדול לייצור מכשירי חשמל ביתיים, היצרנית הגדולה בעולם של כלי בישול.
הקבוצה מחזיקה בבעלות על מותגים בולטים בתחום עיסוקה, של חברות שאותן רכשה ובהן: All-Clad (אנ');‏ IMUSA(אנ');‏ קראפס (אנ');‏ מולינקס (אנ');‏ Rowenta וטפאל (אנ').
חלק גדול מקו המוצרים של החברה מיוצר בשנים האחרונות בסין. והמטה שלה פועל מאקולי (אנ'), פרבר של ליון, בירת חבל האוברן-רון-אלפ שבמרכז־מזרח צרפת.
פנגולין הכף

| פנגולין הכף |
| --- | --- |
 פנגולין הכף
מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פנגולינאים
תת־סדרה:: Eupholidota
משפחה:: פנגולניים
סוג:: פנגולין גדול
מין:: פנגולין הכף
שם מדעי
 Smutsia temmincki ‏Smuts, 1832
תחום תפוצה


פַּנְגּוֹלִין הכף (שם מדעי: Smutsia temmincki) הוא מין יונק עוטה קשקשים, שהוא מין של פנגולין, הנפוץ בסוואנות במזרח עד דרום אפריקה. מין זה הוא מין הפנגולין היחיד החי במדינת דרום אפריקה (כף אפריקה), ולכן זהו שמו.
מאפיינים

הפנגולינים מזכירים מעט זוחלים מכוסי קשקשים, אך למעשה הם יונקים בעלי קשקשים גדולים חומים החופפים זה את זה. אורכם 37–59 ס"מ ומשקלם 3–15 ק"ג. הם בעלי זנב ארוך ומכוסה קשקשים והוא מוטל על הקרקע בשעת ההליכה. לפנגולין טפרים גדולים וחדים ברגליו הקדמיות, ראשו קצר וחסר שיניים ולשונו ארוכה ודביקה. לפנגולינים אין אוזניים חיצוניות ולכן הם לא מצטיינים בשמיעה. גם חוש הראיה שלהם חלש, אך הם בעלי חוש ריח חד.
הם חיים באזורים פתוחים וסוואנות, אך גם באזורי שיחים ברחבי אפריקה לאורך מזרח ומרכז אפריקה עד לדרום אפריקה בדרום. הוא יוצא בעיקר בלילה וחי לבדו. הוא ניזון מנמלים ומטרמיטים אותם הוא מוציא מתיליהם הגדולים באמצעות טפריו ואחר כך באמצעות לשונו הארוכה והדביקה לוכד אותם וזולל.
במשך היום הוא נח באדמה במאורות שהוכנו על ידי שנבובים או חזירי יבלות. הפנגולינים חיים ביחידות בטריטוריות תחומות ומסומנות וחיים בבדידות.
כאשר טורפים כמו אריות, נמרים וצבועים מפתיעים אותם, הם מתכרבלים לכדור קשקשים אותו יהיה קשה מאוד לפתוח. אמצעי הגנה נדירים יותר שלהם הם לנשוף, להצליף בזנבם שיכול לפצוע קשה ואף לפלוט ריחות דוחים מפי הטבעת.
הפנגולינים הצעירים רוכבים על גבה של אמם עד שהם גדולים.
הפנגולינים נמצאים בסכנה בעיקר עקב ציידים שצדו אותם למטרות בשר או לבישת שריון.
גלריה

שותה מים
פטר סאס

| --- | --- |
אין תמונה חופשית
 לידה:  12 באוגוסט 1927 בודפשט, ממלכת הונגריה 
 פטירה:  1 בפברואר 1983 (בגיל 55) המבורג, גרמניה המערבית 
 פרסים והוקרה:  פרס בלה באלאז' (1977) 
 צאצאים:  יאנוש סאס 
 
פטר סאס (בהונגרית: Szász Péter;‏ בודפשט, 19 באוגוסט 1927 – המבורג, 1 בפברואר 1983) היה במאי קולנוע יהודי-הונגרי, תסריטאי, מחזאי, מבקר רב פעלים, זוכה פרס בלה באלאז' (הפרס המקצועי הממלכתי ההונגרי הגבוה ביותר שמוענק ליוצרי קולנוע ומפיקי טלוויזיה). בנו, יאנוש סאס, הוא במאי קולנוע.
ביוגרפיה

במהלך מלחמת העולם השנייה, כיהודים, הוא ומשפחתו גורשו למחנה הריכוז דכאו. הוא שרד וחזר הביתה בגיל 17 (1945). בסיום לימודיו, הצטרף לכתב העת "וילאג", כלומר "עולם" (Világ) כעיתונאי, ובשנת 1949 הפך לעובד של הרדיו ההונגרי. גם פטר בצ'ו הבחין בכישרונו ופיתה אותו לעבור לאולפני הסרטים, שם חתם על חוזה כדרמטורג ב-1953.
במהלך השנים שבהן בילה באולפני הסרטים של הוניה (Hunnia Filmstúdió), כתב גם מספר רב של תסריטים. תחומי העניין שלו נעו בין קומדיה לבין דרמה; עבודותיו התאפיינו בסגנון קליל, מלא דמיון, תוסס; הוא אהב גם הומור, הרפתקאות וטרגיקומדיה.
הוא כתב - בין היתר - את "ראש למעלה", "דריסה", "האדון המורה חניבעל", "סיפור על 12 הניחושים", "מותר לדרוך על הדשא", וחלק מהתסריט לאחת מקומדיות הקולנוע ההונגריות המצליחות ביותר - הקלאסית כעת - "הרב"ט והאחרים". (בשמו האנגלי: The Corporal and the Others). הוא עבד גם כעוזר במאי - למשל עם רבים מהבמאים היהודים-הונגרים הגדולים ביותר כמו: ויקטור גרטלר, יאנוש הרשקו, מארטון קלטי וזולטאן וארקוני - ולאחר מכן ערך את הופעת הבכורה שלו כבמאי קולנוע בעצמו ב-1967 עם הסרט "בנים מהפארק". אחרי זה "האחז בעננים!" (1971), "מקום קטן מתחת לשמש" (1974) ו"יפים וטיפשים" (1976). בשנת 1977 הוענק לו פרס בלה באלאז'. הוא פרש מהקולנוע ב-1980 עקב מחלתו. עבודתו האחרונה הייתה "איך לשכוח את האהבה הגדולה ביותר של חיינו?".
בשנותיו האחרונות עזב את אולפן הסרטים, מיואש, וחתם על חוזה עם היומון אשטי הירלאפ (Esti Hírlap). רבים ממאמריו פורסמו גם בכתב העת התרבותי הצבעוני החשוב "קולנוע תיאטרון מוזיקה" (Film Színház Muzsika). הוא עבר מספר ניתוחי לב, עד שלבסוף ב-31 בינואר 1983 נדם לבו בשהותו בהמבורג.
עבודותיו > כבמאי

1967 - נערים מהפארק
1971 - האחז בעננים! - Держись за облака (קופרודוקציה הונגרית-סובייטית)
1973 - הפרופסור הולך לחזית
1973 - נוסעי המרצדס השחור
1974 - מקום קטן מתחת לשמש
1975 - עיצרו את ארתורו אואיט! (סרט הונגרי)
1976 - יפים ושוטים
1978 - נשף השוטים
1980 - איך לשכוח את האהבה הגדולה בחיינו...?
עבודותיו > כתסריטאי

1954 – Fel a fejjel (Gáspár Margittal és Nóti Károllyal). Rendező: Keleti Márton
1955 – Gázolás (Vajda István kisregénye nyomán). Rendező: Gertler Viktor
1956 – Hannibál tanár úr (Móra Ferenc Hannibál föltámasztása című kisregénye nyomán Gyenes Istvánnal és Fábri Zoltánnal). Rendező: Fábri Zoltán
1956 – Mese a 12 találatról (Bacsó Péterrel, Békeffi Istvánnal, Jeney Imrével). Rendező: Makk Károly
1957 – Láz. Rendező: Gertler Viktor
1957 – Éjfélkor. Rendező: Révész György
1958 – Don Juan legutolsó kalandja. Rendező: Keleti Márton
1959 – Fekete szem éjszakája (francia–magyar, Robert Wheelerrel). Rendező: Keleti Márton
1960 – Az arcnélküli város (Gaál Albert novellája nyomán). Rendező: Fejér Tamás
1960 – Fűre lépni szabad (Bacsó Péterrel). Rendező: Makk Károly
1962 – Az utolsó vacsora (Török Sándor regénye nyomán Goda Gáborral, Hubay Miklóssal). Rendező: Várkonyi Zoltán
1966 – És akkor a pasas… (Gertler Viktorral). Rendező: Gertler Viktor
1966 – Utószezon (Rónay György regénye nyomán). Rendező: Fábri Zoltán
1973 – A professzor a frontra megy
1974 – Egy kis hely a nap alatt
1976 – Szépek és bolondok
1980 – Hogyan felejtsük el életünk legnagyobb szerelmét…?
עבודותיו > כעוזר במאי

1964 - שירת הברבור. במאי: מארטון קלטי
1964 - פעם בחלוף עשרים שנה. . . במאי: מרטון קלטי
עבודותיו > כדרמטורג

1953 - מתחת לעיר. במאי: יאנוש הרשקו
1954 - 2x2 לפעמים 5 . במאי: ג'רג' רווס
1955 - סימן היכר מיוחד. במאי: זולטאן וארקוני
1956 - אבא דולר. במאי: ויקטור גרטלר
1960 - אני מדווח בענווה. במאי: מיהאי סמש
1963 - שירת הברבור. במאי: מארטון קלטי
1980 - מי מדבר כאן על אהבה? במאי: פטר בצ'ו
1983 - חיים עלובים. במאי: פטר בצ'ו
עבודותיו > כשחקן

קונצרט 1963
ראו גם

HMDB
הערות שוליים

↑  Surányi Vera (2013-01-08). "Két testben egy lélek". boldogsag.net. נבדק ב-2018-11-25.
| --- | --- |
בקרת זהויות :  BnF: cb17164487h (data)  ISNI: 0000 0000 7961 0899  LCCN: no2017165800  VIAF: 121450115   WorldCat (עם VIAF): 121450115
קבוצת SK (ישראל)

|  נתונים כלליים |
| --- | --- |
 תקופת הפעילות:  2004–הווה (כ־20 שנה) 
 חברות בנות:  תעשיות נשק לישראל  מספנות ישראל  מפרולייט 
 מיקום המטה:  רמת השרון 
  
 www.sk-g.net
 
נסקא תעשיות - אס קיי גרופ בע"מ, המוכרת בשם קבוצת SK, היא חברת החזקות ישראלית בבעלותו של סמי קצב, שבשליטתה חברות תעשייתיות אחדות שעיקר פעילותן היא בתעשיית הנשק. החברה הוקמה בשנת 2004.
הקבוצה כוללת את:
תעשיות נשק לישראל מבוססת על חברה ממשלתית שהופרטה, עוסקת בפיתוח וייצור של נשק קל לגופים ממשלתיים וצבאיים ברחבי העולם, לרבות צה"ל וכן לשוק האזרחי והממשלתי בארצות הברית דרך חברת הבת IWI US;
PLR – חברת הנשק הקל הפרטית הראשונה בהודו שהוקמה בהמשך למדיניות ראש ממשלת הודו לפרויקט MAKE IN INDIA ובברכת משרד הביטחון הישראלי בשיתוף פעולה של IWI יחד עם חברת אדני;
מספנות ישראל – חברה ממשלתית שהופרטה, והיא המספנה הגדולה בישראל העוסקת הפיתוח, ייצור ומכירת כלי שיט צבאיים ואזרחיים המשרתים את חיל הים הישראלי וגופים ממשלתיים ברחבי העולם;
נמל מספנות ישראל – חברת בת של מספנות ישראל והנמל הפרטי הראשון בישראל המעניק ללקוחותיו שירותי פריקה, טעינה ואחסנת מטענים;
מפרולייט – מפתחת, מייצרת, משווקת ומוכרת כוונות, מערכות אופטיות ואלקטרואופטיות לכוחות יבשה ולחי"ר לכוחות הביטחון הישראליים ולגופי ממשל ברחבי העולם ולגופים אזרחיים בארצות הברית דרך חברת הבת Meprolight USA;
קמרו-טק – עוסקת בפיתוח, ייצור ומכירה של מערכות דימות המספקות מידע על אובייקטים מעבר לקירות ליחידות חי"ר ולוט"ר;
יוניסקופ – מפתחת, מייצרת ומשווקת פריסקופים אופטיים לטנקים, כלי רכב משוריינים וחיל הרגלים לגופי צבא ומשטרה ברחבי העולם ולצה"ל;
אושירה - זרוע הנדל"ן של הקבוצה, היוזמת ובונה פרויקטים מאז הקמתה בשנות ה-80 של המאה ה-20, תוך התמקדות בנדל"ן מניב, כגון מתחם המשרדים O-TECH שבכפר סבא, מתחם אושילנד ועוד.
הערות שוליים

↑   אתר האינטרנט הרשמי של PLR
↑   אתר האינטרנט הרשמי של מפרולייט
↑   אתר האינטרנט הרשמי של קמרו-טק
↑   יוניסקופ אתר האינטרנט הרשמי של קבוצת SK
↑   אושירה אתר האינטרנט הרשמי של קבוצת SK
ציפורנית מצרית

| צפורנית מצרית |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ציפורנאים
משפחה:: ציפורניים
סוג:: ציפרנית
מין:: צפורנית מצרית
שם מדעי
 Silene aegyptiaca ‏הבן, 1782
ציפורנית מצרית (שם מדעי: Silene aegyptiaca), שם בערבית עוינה, חאלאוואן. הוא צמח עשבוני חד-שנתי ממשפחת הציפורניים. הצמח גדל באזורי בתה ושדות. בארץ ישראל הצמח נפוץ מאוד, הוא צומח בכל הארץ למעט צפון הנגב, הערבה, החלק הדרומי של בקעת הירדן, ומדבר יהודה. תפוצתו העולמית היא בארצות מזרח הים התיכון. בתקופת הפריחה, הצמח יוצר מרבדי פריחה בצבע ורוד. ניתן גם לראותו בפרטים בודדים.
גובהו של הצמח כ-20 ס"מ. הצמח מתחיל בנביטה בחודש נובמבר, צמיחתו מהירה והוא פורח כבר בינואר. פריחתו נמשכת עד אפריל. לצמח פרחים ורודים עד ארגמן, והוא בעלי 5 עלי כותרת. עלי הגביע של הציפורנית המצרית הם בצבע אדום–סגול.
ציפורנית מצרית
צ'לטנהאם

| --- | --- |
מראה מגבעת לקהמפטון
מראה מגבעת לקהמפטון
 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  דרום-מערב אנגליה
 מחוז:  גלוסטרשייר גלוסטרשייר
 ראש העיר:  מרטין הורווד
 תאריך ייסוד:  צ'ארטר: 1226   מעמד עיר: 1716
 שטח:  46.61 קמ"ר
 אוכלוסייה:  ‏
  ‑ בעיר:  117,500 (2016)
  ‑ צפיפות:  2,403 נפש לקמ"ר (2008)
 קואורדינטות:  51°53′59″N 2°04′31″E﻿ / ﻿51.899588°N 2.075386°E﻿ / 51.899588; 2.075386
 אזור זמן:  UTC
 www.cheltenham.gov.uk
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים צ'לטנהאם(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים צ'לטנהאם(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי צ'לטנהאם(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי צ'לטנהאם  he tabBackground:;tabBorder:#aaa;defaultTab:0;
מרכז צ'לטנהם
צ'לטנהאם (באנגלית: Cheltenham) היא עיר במחוז גלוסטרשייר, בבריטניה, היא סמוכה לערים גלוסטר וסירנסטר. אוכלוסיית העיר מונה 117,500 תושבים, לפי מפקד משנת 2016.
גאוגרפיה

העיר ממוקמת בקצה הקוטסוולדס ונחשבת לעיר עשירה מאוד. כבר מאז גילוי מעיינות המים החמים ב-1716, הפכה צ'לטנהאם ליעד לחופשה ולמרגוע עבור עשירים מכל אנגליה, ולכן ידועה גם כאזור ספא. נהר צ'לט זורם מתחת לעיר.
העיר ידועה גם בשל הארכיטקטורה הוויקטוריאנית ומרוצי הסוסים שלה, שבהם מוענק "גביע הזהב של צ'לטנהאם". בעיר מתקיים גם פסטיבל ג'אז.
בין האנשים הבולטים שנולדו בעיר: רוברט הארדי (שחקן), אדוארד ג'נר (ממציא החיסון נגד אבעבועות שחורות) ובריאן ג'ונס (ממקימי הרולינג סטונז).
ספורט

העיר הייתה מקום מושבה של הפדרציה העולמית לבדמינטון במשך 71 שנים. משנת 1934 ועד לחודש אוקטובר 2005.
ערים תאומות

צרפת אנסי, צרפת
ארצות הברית צ'לטנהאם (אנ'), פנסילבניה, ארצות הברית
גרמניה גטינגן, גרמניה
רוסיה סוצ'י, רוסיה
הרפובליקה העממית של סין וואיהיי, הרפובליקה העממית של סין
הולנד סטמפרסגט, הולנד
קניה קיסומו, קניה
צטנקודונטמורפה

| צטנקודונטמורפה |
| --- | --- |
היפופוטם מצוי  שלד של ארכיאותריום
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
שם מדעי
 Cetancodontamorpha

צטנקודונטמורפה (שם מדעי: Cetancodontamorpha; מילולית: "בעלי שיניים דמויות לווייתן") הוא ענף של מכפילי פרסה הכולל את ההיפופוטמיים והמינים הקרובים אליהם. רוב המינים החברים בקבוצה משויכים לתת-סדרה דמויי היפופוטם, בה נכללים ההיפופוטמיים וקרוביהם וכן אבות הלווייתנים. זהו הענף השני בקבוצה צטרומיננטיה, בה כלולים גם מעלי הגירה.
בני הקבוצה החלו להתפתח באמצע תקופת האאוקן והם התפתחו למגוון קבוצות, ביניהם האנדרוסארכוס (שלעיתים נכלל בסדרת המזוניכידים) האנטלודונטיים שדמו לחזירי ענק טורפים וראשוני ההיפופוטמים. כמו כן החלו להתפתח אז רוב הלווייתנים הקדומים.
כיום מצויים רק בני משפחת ההיפופוטמיים והלווייתנים החיים בים.
מיון

סוג ללא מקור Siamotherium - נכחד
סוג ללא מקור ארכאנודון (Achaenodon) - נכחד. ייתכן ששייך למשפחה Helohyidae.
סוג ללא מקור אנדרוסארכוס (Andrewsarchus) - נכחד
משפחה אנטלודונטיים (Entelodontidae) - נכחדה
תת-סדרה דמויי היפופוטם (Whippomorpha)
אינפרא-סדרה Hippopotamoidea
אינפרא-סדרה Dichobunoidea - נכחדה
אינפרא-סדרה Cetaceomorpha - בה הלווייתנים
הערות שוליים

↑  Robin MD Beck, Olaf RP Bininda-Emonds, Marcel Cardillo, Fu-Guo Robert Liu & Andy Purvis. "A higher-level MRP supertree of placental mammals". BMC Evolutionary Biology 6, Article number: 93, 2006
פרק

ערך זה עוסק בחלק מובחן של ספר, או של סיפור במדיות שונות. אם התכוונתם למשמעות אחרת, ראו .
פרק (בלועזית: אפיזודה – פרק מסדרת טלוויזיה, או צ'פטר – פרק מספר) הוא חלק מובחן של העלילה בסיפור, בין אם הוא מיוצג בספרות, בסדרת טלוויזיה או בתסכית רדיו.
אף על פי שבמקרים רבים הפרק חופף לאירוע עלילתי מסוים, שמתחיל ומסתיים, אין לבלבל ביניהם. בסדרות טלוויזיה רבות, למשל, נהוג לסיים פרק ברגע שבו הסיבוך העלילתי עדיין לא נפתר. המצב ההפוך שכיח אף הוא, פרקים יכולים להתחיל באמצע האירועים, כלומר ייצוג העלילה אינו מתחיל ברגע ההתחלה האמיתי שלה.
פירוש הדבר הוא שניתן לסמן התחלה וסיום של פרק לא רק באמצעות העלילה, אלא גם באמצעים נוספים. מלבד ההתחלה והסיום של הטקסט (במובנו הרחב, גם אם הוא "טקסט קולנועי"), ניתן לסמן את גבולות הפרק באמצעות תמה, מוטיב חוזר, מעבר מסיטואציה מסוימת לסיטואציה אחרת, וכן הלאה.
במובנו העברי פרק משמש גם לחלוקת ספר למקטעים מובחנים מסיבות שונות.
ראו גם

נרטיב
אקספוזיציה
פרק טלוויזיה
פרשמרקט

| --- | --- |

 נתונים כלליים
 סוג:  חברה פרטית
 מייסדים:  יוסי אמיר ושלומי אמיר
 תקופת הפעילות:  2004–הווה (כ־20 שנה)
 חברות בנות:  מחסני להב, סופר דוש
 מיקום המטה:  גליל ים
 מוצרים עיקריים:  שיווק קמעונאי
 הכנסות:  1.61 מיליארד שקל (2020)
 רווח תפעולי:  168 מיליון שקל (2020)
 רווח:  116 מיליון שקל (2020)
 מנכ"ל:  יואב שיזף
 עובדים:  2000
  
 האתר הרשמי
 
פרשמרקט בע"מ היא רשת מרכולים ישראלית שהוקמה ב-2004 ובבעלות פז.
הרשת מונה נכון ל-2021 כ-43 סניפים בפריסה ארצית. הרשת קנתה מספר מותגים לאורך השנים ונכון ל-2022 פועלים 7 סניפים תחת המותג "פרשמרקט", 11 תחת "מחסני להב", 8 סניפים של המותג "מחסני מזון, 5 סניפים של "טיפ טוב", 5 של "סופר דוש" ו-6 סניפים של "היפר דודו".
ב-4 באוגוסט 2021 נחתם הסכם למכירת החברה לחברת "פז" תמורת 2.147 מיליארד ש"ח.
היסטוריה

האחים יוסי ושלומי עמר (כיום: אמיר) גדלו בעיר נשר. אביהם דוד עמר היה ראש המועצה המקומית נשר וראש עיריית נשר במשך 24 שנים מטעם מפלגת הליכוד. כילדים עזרו לסבם במכולת השכונתית "מכולת שמעון". לאחר שחרורם מהצבא הקימו האחים מסעדת פועלים בשם "מסעדת אופיר" בחוף שמן, שאותה מכרו אחרי 4 שנים. בשנת 1995 בזמן ששיחק יוסי בקבוצת הכדורגל הפועל חיפה, רכשו האחים סופרמרקט קטן במרכז קריית ביאליק בשם "קריות זול", ועוד סופרמרקט בכרמל שנמכר בהמשך. ביוני 2004 רכשו האחים את רשת פרשמרקט שהפעילה 2 סניפים נוספים בגליל ים ובהרצליה.
היסטוריה > התרחבות וצמיחת החברה

בשנת 2007 ניסו האחים לרכוש את רשת ויקטורי אך המשא ומתן לא הבשיל לבסוף.
בין השנים 2008 ל-2016 רכשו האחים 17 סניפים נוספים: ב-2008 רכשו האחים סניף נוסף, ב-2010 רכשה פרשמרקט את "מחסני מזון" שמנתה 2 סניפים בקריית אליעזר ובטירת כרמל מידי משפחת שטרית, ורכשה עוד סניף באזורי חן בתל אביב וגדלה ל-7 סניפים. בשנת 2016 רכשה פרשמרקט את רשת "מחסני להב" - רשת של 13 סניפים שאותה רכשו מקואופורטיב דן תמורת כ-100 מיליון שקלים ולמעשה הכפילה את עצמה.
ביולי 2015 התבצעו מגעים בין פרשמרקט לרשת "סופר דוש" על רכישת הרשת והמכירה סוכמה אך במהלך חודש אוגוסט בוטלה עסקת המכירה בהסכמה. ביולי 2019 הוסכם שוב על מכירת "סופר דוש" ל"פרשמרקט", תמורת 138 מיליון ש"ח, הפעם באופן סופי.
ביולי 2018 התכוונו האחים להנפיק את הרשת בבורסה אך לא הסכימו להתפשר על שווי חברה של 700 מיליון שקל שהוצע להם בהנפקה, ובאפריל 2019 הונפקה הרשת בבורסה, הפעם באופן מוצלח לפי שווי של 750 מיליון ש"ח ל-25% מהחברה. לאחר חודשיים דווח כי האחים שמחזיקים ב-75% ממניות החברה הרוויחו 220 מיליון שקל מההנפקה.
בספטמבר 2019 רכשה פרשמרקט 3 סניפים בגוש דן מיינות ביתן שנקלעה לקשיים תזרימיים (בשכונת בבלי, בשכונת מרום נווה וברחוב רבין בחולון) תמורת כ-43 מיליון שקל.
בדצמבר 2020 רכשה פרשמרקט 3 סניפים נוספים מיינות ביתן, בהם סניף בפתח תקווה ושני סניפים באשדוד.
במרץ 2021 דיווחה החברה על כוונתה לרכוש 10 סניפים נוספים מיינות ביתן וזאת בתמורה לכ-210 מיליוני ש"ח.
מחזור המכירות הכולל של החברה לשנת 2020 עמד על כ-1.6 מיליארד שקלים חדשים.
ב-4 באוגוסט 2021 נחתם הסכם למכירת החברה, בדרך של מיזוג משולש הופכי, לחברת "פז", תמורת 2.147 מיליארד ש"ח, שמתוכם 1.7 מיליארד ש"ח ישולמו במזומן, והיתרה תינתן במניות "פז". כתוצאה מכך יקבלו האחים יוסי ושלומי אמיר 7.2% ממניות "פז" ויהפכו לבעלי עניין בולטים בה.
יואב שיזף, מנכ"ל חטיבת מכירות וסחר קמעונאי בחברת ניאופרם, מונה למנכ"ל פרשמרקט ב-2022.
מותגי הרשת ותת-רשתות

פרשמרקט
מחסני להב
היפר דודו
טיפ-טוב
מחסני מזון חינם פלוס
סופר דוש
הערות שוליים

1 2  עדי דברת-מזריץ, יואב שיזף ימונה למנכ"ל פרשמרקט, ‏27 בפברואר 2022
 הנהלת קבוצת פז בתאריך 2022-08-06, בארכיון האינטרנט
↑  אילנית חיות, ‏2.5 מיליארד שקל מתחת למדף, באתר גלובס, 8 במאי 2013
↑  אילנית חיות, ‏רשת השיווק הפרטית פרש מרקט רוכשת את רשת מחסני מזון, באתר גלובס, 9 במרץ 2010
↑   עדי דברת-מזריץ, רשת הסופרמרקטים המצליחה סופר דוש נמכרה תמורת כ-180 מיליון שקל, באתר TheMarker‏, 28 ביולי 2015
↑  נורית קדוש, פרשמרקט רכשה את סופר דוש ב-138 מיליון שקל, באתר כלכליסט, 16 ביולי 2019
↑  נורית קדוש, חודשיים לאחר ההנפקה: פרשמרקט מחלקת דיבידנד של 220 מיליון שקל, באתר כלכליסט, 14 ביולי 2019
↑  נווית זומר, צרכנות, נחום ביתן מוכר 7 סניפים לפרשמרקט ב-110 מיליון שקל, באתר ynet, 23 בספטמבר 2019
↑  התקשרות בעסקה למכירת מלוא מניות פרשמרקט לפז חברת נפט בע"מ באמצעות מיזוג משולש הופכי, באתר "מאיה", 4 באוגוסט 2021
גולן חזני, עסקת ענק בשוק הקמעונאות: פז רוכשת את פרשמרקט לפי שווי של 2.1 מיליארד שקל, באתר כלכליסט, 4 באוגוסט 2021
↑  איתי פת-יה, התרגיל של האחים אמיר: פרשמרקט ופז מתמזגות, הם יקבלו שליטה, באתר ביזפורטל, 4 באוגוסט 2021
סמלילי התת-רשתות של "פרשמרקט"
פטר סולברג

פטר סולברג (בנורווגית: Petter Solberg, נולד ב-18 בנובמבר 1974) הוא נהג מרוצים נורווגי המתחרה בראלי וראלי-קרוס. בעשור הראשון של שנות האלפיים התחרה עבור קבוצת סובארו באליפות העולם בראלי. זכה פעם אחת באליפות (2003) ושלוש פעמים נוספות סיים את העונה במקום השני. לאחר פרישתה של סובארו מהאליפות בסיום עונת 2009 המשיך להתחרות בקבוצה עצמאית שהקים עד 2012 בה הוא נהג עבור קבוצת פורד שנה אחת.
בשנת 2013 עבר להתחרות בראלי-קרוס. בשנת 2014 זכה באליפות בעונת הבכורה של אליפות העולם בראלי-קרוס. שנה לאחר מכן זכה בתואר בפעם השנייה.
קריירת מרוצים

סולברג נולד באסקים, נורווגיה. הוריו, טרי וטוב (Tove), שהתחרו בבילקרוס (גרסה מקומית של מרוצי ראלי-קרוס). בנובמבר 1992, שלושה ימים לאחר יום הולדתו ה-18 וים אחד לאחר שהוציא רישיון נהיגה, התחרה לראשונה בבילקרוס. בשנת 1995 זכה באליפויות נורווגיה בראלי-קרוס ובמרוצי טיפוס גבעה. שנת לאחר מכן שחזר את ההישג. בשנת 1995 השתתף לראשונה בתחרות ראלי, כשהתחרה בראלי ביורקלאנגן. בשנת 1998 זכה באליפות נורווגיה בראלי.